|  |
| --- |
| Cefnogi clybiau rygbi lleol i ddarparu yn Gymraeg |
| 09/05/2017 |
| Menter Iaith Castell nedd Port Talbot |

****

Nod y strategaeth yma yw i gefnogi’r clybiau lleol i ddarparu gwasnaethau trwy gyfrwng y Gymraeg a hynny mewn modd cadarnhaol. Gwneir hyn drwy:

Trosglwyddo gwybodaeth a chynnig gwasnaeth cyfieithi er mwyn cynyddu’r elfen weledol o fewn y clybiau.

Creu cronfa o hyfforddwyr ifanc Cymraeg

Cysylltu’r hyfforddwyr gyda’r clybiau fel llysgenhadon iaith

Mesur effaith

**Meini Prawf**.

- Adolygu rheolaidd er mwyn asesu effaith, cynnydd y plentyn ac agwedd y plentyn, ei athrawon a’i rieni .

- Adborth ar lafar

- Holiaduron hunan-effeithlonrwydd.

***Y bachau pwysig***

- Gosod statws i’r cynllun drwy gynnwys y Gweilch ac Undeb Rygbi Cymru.

-Gwneud y cynllun yn bersonol trwy gynnwys clybiau lleol y darpar hyfforddwyr

- Gwneud y cynllun yn werth chweil drwy gynnig cymhwysterau

- Sicrhau bod pawb yn chwarae eu rol.

***Y partneriaid***

* Menter Iaith Castell-nedd Port Talbot – cydlynu’r cynllun a mesur effaith
* Ysgol Gyfun Ystalyfera – hyfforddi ar lawr gwlad
* Y Gweilch – cyflwyno’r tystysgrifau a hysbysebu (+presenoldeb chwaraewyr)
* Undeb Rygbi Cymru – Darparu a monitro’r pecynnau a’r tystysgrifau
* Y clybiau lleol – derbyn gwybodaeth
* Llywodraeth Cymru - marchnata
* Comisiynydd y Gymraeg – darparu pecyn Amdani

***Y bobl allweddol***



Ryan Evans (Swyddog Rygbi Undeb Rygbi Cymru – YG Ystalyfera)

Joe Gage (Cyn ddisgybl yn yr ysgol a Swyddog Cymunedol y Gweilch)

Geraint Jones (Swyddog Menter Iaith / Ysgol Gyfun Ystalyfera)

***Y clybiau lleol***

* Pontadrdawe
* Alltwen
* Trebanos
* Bryncoch
* Cwmgors
* Brynaman
* Cwmllynfell
* Cwmtwrch
* Ystalyfera
* Ystragynlais (Powys)
* Fardre(Abertawe)
* Glais (Abertawe)
* Sgiwen
* Castell-nedd
* Neath Athletic
* Ton Mawr
* Resolfen
* Glyn-nedd
* Cwmafan
* Baglan
* Aberafon Green Stars
* Aberafan
* TATA Steel
* Taibach
* Tonna
* Crynant
* Seven Sisters (Blaendulais)
* Llansawel

***Y broses***

* Sicrhau mewnbwn a chefnogaeth y partneriaid (Gweilch ac Undeb Rygbi Cymru) Sicrhau fod pawb wedi siarad ac yn gefnogol o’r cynllun.
* Undeb Rygbi Cymru i ddarparu pecynnau Arweinwyr Rygbi i Geraint Jones a Ryan Evans
* Dod o hyd i chwaraewyr rygbi sydd am dderbyn hyfforddiant (demograffeg oedran cywir) - Geraint Jones a Ryan Evans
* Trefnu 2 ddydd o hyfforddi lle mae’r pecynnau yn cael eu cyflwyno gan Ryan Evans a Geraint Jones a’r gwaith yn cael ei wneud
* Darparu holiadur yn gofyn am fanylion yr unigolion sydd yn rhan o’r cynllun ac at ba clwb maent yn perthyn.
* Trefnu dydd o hyfforddi lle mae’r bobl ifanc yn cael defnyddio’r sgiliau/wybbodaeth maent wedi dysgu, gyda presenoldeb gan chwaraewyr carfan y Gweilch a tystysgrifau URC.
* Sicrhau bod y dydd yn cael digon o gyhoeddusrwydd.
* Cysylltu gyda’r clybiau lleol gyda rhestr o enwau unigolion sydd yn medru darparu hyfforddiant Cymraeg (Menter Iaith) a chynnwys pecynnau ‘Amdani’’r Comisiynydd
* Dathlu’r llwyddiant a chael y prosiect allan I’r wasg (Llywodraeth Cymru & Menter Iaith
* Monitro sawl sesiwn Cymraeg sydd yn cael eu trefnu ac adrodd yn ol gan gynllunio ar gyfer y rownd nesaf trwy ddadansoddi’r bylchau mewn darpariaeth.

***Sut mae’r prosiect wedi esblygu***

Yn dilyn trafodaethau gyda’r Gweilch y nod oedd i gael 10 person ifanc i dderbyn yr hyfforddiant erbyn 31 Mawrth 2016.

Yn dilyn trafodaethau manwl rhwng swyddogion y Fenter a Swyddog rygbi URC daeth hi’n amlwg bod modd cael mwy o effaith drwy gynnwys mwy o bartneriaid a defnyddio cysylltiadau’r partneriaid.

Penderfynwyd felly i agor y cynllun allan i gynnwys mwy o bobl ifanc ac i gynnyws swyddog rygbi Ysgol Gyfun Ystalyfera & URC a’r cysylltiadau sydd gyda’r swyddog o fewn tim hyfforddi Undeb Rygbi Cymru. Mae hyn yn dilyn penodi Swyddog Ieuenctid ar y cyd gyda Ysgol Gyfun Ystalyfera.

Gyda’r niferoedd roedd yn cael eu crybwyll roedd hi’n bosib i glymu’r hyfforddwyr gyda mwy o glybiau lleol ac hyn fydd rol y fenter o fewn y dau fis nesaf. Bydd y Fenter yn llythyru pecynnau Amdani tuag at y clybiau ac yn nodi enwau’r bobl ifanc a’u clybiau yn y llythyr gan rhoi braslun o’r cynllun.

Byddwn yn gofyn i’r clybiau i drefnu bore blasu gyda’r nod o ddarparu sesiynau rheolaidd trwy gyfrwng y Gymraeg mewn partneriaeth gyda staff y Fenter.

***Gwersi i’w dysgu***

Peidio a cheisio ail greu’r olwyn – trwy drafod mae wedi bod yn haws i dynnu’r partneriaid i mewn er mwyn cyrraedd yr un nod.

Os yw rhywbeth yn tyfu yn naturiol bod yn ddigon dewr i adael iddo ddigwydd. Er mwyn cyrraedd targed grant craidd Llywodraeth Cymru byddai wedi bod yn haws i gynnal y sesiwn ar gyfer 10 cyn Mawrth ond nawr mae’r cynllun yn fwy o beth ac mae’n beilot da i edrych ar gael partneriaid i gydweithio.

Does dim angen cyllid – Hwn wedi ei wneud trwy ddefnyddio partneriaid ac felly wedi arbed costau hyfforddi i’r Fenter.

Pwysigrwydd cydweithio a magu perthynas dda gyda partneriaid

***Y camau nesaf***

Achredu’r hyfforddiant – cyn diwedd tymor haf 2017. 14 Gorffennaf

Tynnu lluniau a chreu fideo o’r prosiect

Cysylltu gyda’r clybiau amrywiol – darparu pecynnau Amdani’r Comisiynydd a pecyn busnes Llywodraeth Cymru a rhoi braslun o’r cynllun yma.

Trefnu’r sesiynau blasu

Mesur effaith a dathlu llwyddiant (gobeithio)!

***Dyfyniadau***

“Mae hwn wedi bod yn engraifft o sut mae siarad a chydweithio yn gallu datblygu prosiect effeithiol. Trwy gael deialog gyda partneriaid mae wedi bod yn haws i gyd gynllunio a datblygu prosiect a allai fod o fantais I’r bobl ifanc, yr ysgol, y Fenter iaith a’r clybiau rygbi (lleol a rhanbarthol)” Geraint Jones

“Rwy’n gweithio fel swyddog datblygu rygbi yn yr ysgol ac yn cael fy nghyflogi gan Undeb Rygbi Cymru i ddatblygu’r gamp. Ymhen ychydig fe fydd fy nghytundeb yn newid ac fe fyddaf yn gwneud peth gwaith I rhanbarth y Gweilch. Mae cyd weithio gyda’r Fenter ar hyn wedi bod yn gret ac mae e wedi tyfu I fod yn fwy na jyst hyfforddi rygbi. Y gobaith yw y bydd y bechgyn yma’n gallu mynd yn ol I’w clybiau I ddarparu sesiynau ar gyfer plant a phobl ifanc eraill yn eu cymunedau, a hynny drwy gyfrwng y Gymraeg.” Ryan Evans Ysgol Gyfun Ystalyfera ac Undeb Rygbi Cymru

“Trwy fod yn yr ysgol a helpu gyda’r carfannau rygbi mae e wedi bod yn ddefnyddiol gwybod beth oedd cynlluniau’r ysgol a’r Fenter Iaith. Trwy drafod i ni wedi llwyddo i adeiladu ar berthynas arbennig o dda drwy blethu gwaith y Fenter, y siarter iaith a’r asianteithiau eraill i greu cynllun sydd yn edrych yn rhagweithiol tuag at ddatblygu rygbi a’r Gymraeg yn y gymuned. Owain Glenister